L'Ajuntament de Sagunt va rebre el Cònsol General de Cuba
31 de gener 2022

![](/media/fbmnktfs/c1-y-mini-recep.jpg?width=850&height=566.9886363636364)

El dissabte, 29 de gener, l'alcalde de Sagunt, Darío Moreno, junt a altres membres de la Corporació Municipal, va rebre en el saló de plens municipal el Cònsol General de Cuba, Alain González, on va signar en el llibre d'honor de l'Ajuntament de Sagunt. Durant la recepció també es van intercanviar detalls i, a més, tots dos van mostrar el seu interés i predisposició per realitzar activitats conjuntes.

A l'acte de recepció també va assistir la diputada nacional Roser Maestro, qui va fer lliurament d'uns llibres a l'alcalde de Sagunt d'autors com Nicolás Guillem o José Martí perquè puguen ser entregats a les biblioteques municipals. En este sentit, Darío Moreno va apuntar que «**els incorporarem al catàleg municipal, també amb l'objectiu de seguir amb la divulgació de figures que han sigut tan importants i rellevants en un país germà com és Cuba**».

![](/media/tc0btug0/c-libros-recep.jpg?width=850&height=566.9886363636364)

D'altra banda, l'alcalde de Sagunt li va fer lliurament a Alain González d'una beguda típica de la ciutat, com és el Tarongino, «**una beguda feta a base de taronja, ja que esta té molta importància a la nostra comarca**», li va explicar Moreno al Cònsol General de Cuba.

![](/media/parfsife/c-tarongino.jpg?width=850&height=566.9886363636364)

González va assenyalar que «**és un honor estar hui ací i traslladar la nostra estima a tot el treball que es duu a terme a Sagunt**». A més, va proposar «**fer en un futur un consolat itinerant per a realitzar un acostament als cubans i cubanes que viuen a la ciutat**». Respecte a esta qüestió, Moreno va mostrar la seua predisposició ja que «**hem detectat que a vegades a la població llatinoamericana, en general, és més difícil arribar o que participen d'alguna forma en l'esfera pública**». És per això que ha considerat una «**bona iniciativa**» crear esdeveniments «**de la mà del consolat per a poder estrényer llaços i incentivar eixa participació ciutadana**».

 **![](/media/s0qpnf1x/c-grupo.jpg?width=850&height=566.9886363636364)**

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-va-rebre-el-consol-general-de-cuba/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-va-rebre-el-consol-general-de-cuba/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-va-rebre-el-consol-general-de-cuba/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-va-rebre-el-consol-general-de-cuba/)